I dette brev oplyser Social- og Boligstyrelsen dig om, hvad VISO bruger dine personoplysninger til. VISO har fået oplysningerne om dig, fordi vi skal rådgive dig eller din kommune i din eller dit barns sag.

Social- og Boligstyrelsen har som dataansvarlig pligt til at oplyse, hvad VISO skal bruge dine personoplysninger til. Vi skal også fortælle dig om den lovgivning, der giver VISO lov til at behandle dine personoplysninger.

## Hvem er VISO?

Den nationale Videns- og Specialrådgivningsorganisation (VISO) er en del af Social- og Boligstyrelsen. VISO tilbyder gratis, landsdækkende rådgivning til både borgere og fagfolk, som har brug for særlig viden på det specialiserede social- og specialundervisningsområde. VISO tilbyder udredning af borgere til kommunerne.

**Kategorier af personoplysninger**

VISO behandler følgende kategorier af personoplysninger om dig:

* Almindelige personoplysninger
* Følsomme personoplysninger
* Oplysninger om straffedomme eller lovovertrædelser, hvis sådanne forhold foreligger

**Hvad er VISO’s formål med brug af dine oplysninger?**

VISO behandler dine oplysninger i de følgende tilfælde:

* Du har selv taget kontakt til VISO i Social- og Boligstyrelsen
* VISO rådgiver din kommune i din sag
* VISO kan bruge din oplysninger til at kvalitetssikre VISOs rådgivning generelt. VISO er forpligtet til at sikre indsamling, udvikling, bearbejdning og formidling af den socialfaglige viden, som opnås i VISO. Denne viden bruges bl.a. til at understøtte og styrke rådgivningen af kommuner og sociale tilbud. VISO kan derudover videregive dine oplysninger til andre forskere, som forsker inden for det samme forskningsområde, hvis vi modtager en ansøgning herom. Dine oplysninger vil i den forbindelse ikke kunne anvendes til andre formål end videnskabelige og statistiske formål i samfundets interesse.

### Retsgrundlaget for VISO’s behandlingen af dine personoplysninger

### Retsgrundlaget for vores behandling af dine personoplysninger følger af:

* Social- og Boligstyrelsen må bruge dine oplysninger som led i VISO’s myndighedsudøvelse. Det er der hjemmel til i databeskyttelsesforordningens artikel 6, stk. 1, litra e og artikel 9, stk. 2, litra g, jf. servicelovens § 13 og barnets lovs § 165 samt databeskyttelseslovens § 8, stk. 1, når det drejer sig om oplysninger om strafbare forhold.
* Når dine oplysninger anvendes til statistiske eller videnskabelige undersøgelser, sker det efter databeskyttelsesforordningens artikel 6, stk. 1, litra e (almindelige personoplysninger) og databeskyttelseslovens § 10 (følsomme personoplysninger).

### Modtagere eller kategorier af modtagere

Vi videregiver eller overlader dine personoplysninger til følgende modtagere:

* VISO-leverandører
* It-leverandører, der fungerer som databehandler for Social- og Boligstyrelsen
* Forskere uden for VISO, der forsker inden for det samme forskningsområde

### Hvor dine personoplysninger stammer fra

VISO har fået dine personoplysninger fra den som har henvendt sig til VISO. Det kan være dig, din kommune eller evt. et bosted

### Opbevaring af dine personoplysninger

VISO er forpligtet til at efterleve offentlighedslovens regler om journalisering og arkivlovens regler om aflevering til arkiv. VISO behandler på den baggrund som minimum oplysningerne i 5 år.

**Dine rettigheder, når VISO behandler dine oplysninger**

Du har efter databeskyttelsesforordningen en række rettigheder i forhold til vores behandling af oplysninger om dig.

Hvis du vil gøre brug af dine rettigheder, skal du kontakte os.

Ret til at se oplysninger (indsigtsret)

Du har ret til at få indsigt i de oplysninger, som vi behandler om dig,

Ret til berigtigelse (rettelse)

Du har i visse situationer ret til at få urigtige/forkerte oplysninger om dig selv rettet.

Ret til sletning

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

Ret til begrænsning af behandling

Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

Ret til indsigelse

Du har i visse tilfælde ret til at gøre indsigelse mod vores ellers lovlige behandling af dine personoplysninger.

Ret til at transmittere oplysninger (dataportabilitet)

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

## Har du spørgsmål?

Hvis du har spørgsmål til behandlingen eller til din sag i øvrigt, finder du vores kontaktoplysninger nedenfor:

Edisonsvej 1, 5000 Odense C

CVR-nr.: 26144698

Telefon: 72 42 37 00

E-mail: [info@sbst.dk](mailto:info@sbst.dk)

## Kontaktoplysninger på databeskyttelsesrådgiveren

Du kan også kontakte Social- og Boligstyrelsens databeskyttelsesrådgiver, hvis du ønsker vejledning om dine rettigheder, og hvordan du gør brug af dem. Du kan kontakte vores databeskyttelsesrådgiver på følgende måder:

* På telefon: 41 93 24 50
* På e-mail: [dpo@sbst.dk](mailto:dpo@sbst.dk)
* Ved brev: Edisonsvej 1, 5000 Odense C, att. ”databeskyttelsesrådgiver”

Fortrolige eller følsomme personoplysninger kan sendes sikkert via Digital Post – send sikkert her.

## Klage til Datatilsynet

Du har altid ret til at indgive en klage til Datatilsynet, hvis du er utilfreds med den måde, VISO behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).

## Hvis du vil vide mere

Hvis du vil vide mere om Social- og Boligstyrelsens persondatapolitik, kan du læse mere på: <https://www.sbst.dk/om-os/organisation/social-og-boligstyrelsens-privatlivspolitik>

Du kan også læse mere om dine rettigheder i Datatilsynets vejledning om de registreredes rettigheder ved at trykke [her.](https://www.datatilsynet.dk/Media/C/0/Registreredes%20rettigheder.pdf%20%20)

Venlig hilsen

**VISO**